ENSV Teataja 1940 nr 65 art 868


Tekst 
1. Vastavalt NSVL Ülemnõukogu Presiidiumi seadlusele 6. novembrist 1940
panna ENSV territooriumil kehtima VNFSV Kriminaalkoodeks arvates käesoleva
seadluse väljakuulutamise päevast.

2. Määrata, et kohtute poolt enne Nõukogude võimu kehtimahakkamist, s. t.
enne 21. juulit 1940, tehtud ja praegu veel täitmata otsused ei kuulu täitmisele.
Need asjad vaadatakse uuesti läbi vastavalt Kriminaalkoodeksi normidele kohtute
poolt: jaoskonnakohtute poolt otsustatud asjad — rahvakohtute poolt, ringkonnakohtute
poolt otsustatud asjad — samanimeliste kohtute pool ja Kohtukoja poolt
otsustatud asjad — Ülemkohtu poolt.

3. Enne Nõukogude võimu kehtimahakkamist alustatud, kuid lõpuleviimata
juurdlused ning kohtuasjad tuleb saata kohtusse ja lõpule viia vastavalt Kriminaalkoodeksile.

4. Enne Nõukogude võimu kehtimahakkamist toime pandud süütegude eest
kriminaalvastutusele võtmine võib toimuda üksnes VNFSV Kriminaalkoodeksi
alustel.

5. Ajutiselt, kuni VNFSV Kriminaalprotsessi koodeksi jõustumiseni, Kriminaalkoodeksis
ettenähtud kuritegude asialluvus kohtuile määrata kehtivates kriminaalkohtupidamise
seadustes toodud aluste mõtte kohaselt.

Eesti NSV ajutise Ülemnõukogu Presiidiumi Esimees Joh. V a r e s.
Eesti NSV ajutise Ülemnõukogu Presiidiumi Sekretär V. Te l l i n g.
Tallinn, 16. detsembril 1940.

Vaata ka 
Eesti NSV ajutise Ülemnõukogu Presiidiumi 31.12.1940 seadlus "VNFSV Tsiviilkoodeksi, VNFSV Abielu, perekonna ja eestkoste seaduste koodeksi, VNFSV Tsiviilprotsessi koodeksi ja VNFSV Kriminaalprotsessi koodeksi kehtimapaneku kohta"

Autoriõigused 
Tekst on avaldatud vastavalt Eesti "Autoriõiguse seadusele" (RT I 1992, 49, 615; RT I, 19.03.2019, 55), mille § 5 punkt 3 kohaselt ei rakendata autoriõiguse seadust "õigusaktidele ja haldusdokumentidele (seadused, seadlused, määrused, põhimäärused, juhendid, käskkirjad) ning nende ametlikele tõlgetele".

Algallikas 
Tekst avaldati: Eesti NSV Teataja (Eesti NSV Rahvakomissaride Nõukogu asjadevalitsus, 1940), 16. detsembril 1940, nr 65, art 868, lk 928.

Õigusaktid
Eesti NSV Teataja